регионален профил
доходи и условия на живот (по-ниско от средното за страната ниво):

 бвп на човек от населението в област добрич изостава значително от средния за страната;
 заплатите и доходите също остават на по-ниско ниво от средното за страната.

пазар на труда (много добро ниво спрямо средното за страната):

 икономическата активност в областта остава по-висока от средната в страната, като коефициентът ѝ достига 74,6% при 71,3% в страната.
 през последните години се наблюдава рязък скок на заетостта и значително намаление на безработицата (6,4% при средно 6,2% за страната).

инвестиции (незадоволително ниво спрямо средното за страната):

 бизнес и инвестиционната активност в областта нараства слабо, но все още е значително по-ниска от средната в страната. разходите за придобиване на дълготрайни материални активи са 1 906 лв. на човек (при 2 501 лв. на човек в страната).
 преките чуждестранни инвестиции нарастват до 1 534 евро на човек, но остават над два пъти по-ниски от средните за страната (3 472 евро на човек).
 усвоените европейски средства също се увеличават, достигайки 988 лв. на човек към 30 юни 2018 г., но и те са много под средните за страната (1 543 лв. на човек).

инфраструктура (незадоволително ниво спрямо средното за страната):

 разположението на областта в периферията на страната обяснява сравнително ниската гъстота на пътната и железопътната мрежи.
 делът на първокласните пътища в областта е по-малък, но качеството на пътната настилка продължава да се подобрява и е по-високо от средното за пътищата в страната.
 достъпът и използването на интернет в областта все още са по-ниски от средните за страната.

данъци и такси (средно за страната ниво):

 нивата на данъците върху търговията на дребно, недвижимите имоти на юридическите лица и таксиметровия превоз са значително по-ниски от средните за страната.
 усреднените размери на данъците върху прехвърлянето на собственост и върху превозните средства са малко по-високи от средните за страната.

администрация (много добро ниво спрямо средното за страната):

 развитието на електронно правителство и предоставянето на административни услуги на „едно гише” в областта са чувствително по-високи от средните за страната.
 по-висока продължава да е и оценката за прозрачност на органите на местното самоуправление, която достига 74% през 2018 г. при 65% в страната.
 през 2017 г. кадастърът в областта се развива забележително. обхватът на кадастралната карта достига 62% от територията на областта (при 37% в страната)

предприятия:

 брой: 3375
 разпределение по големина: 93,3% микропредприятия; 6,6% мсп; 0,1% големи
 секторно разпределение според броя на заетите: 21,6% - търговия на едро и дребно, 15,3% - селско, горско и рибно стопанство, 10% - хотелиерство и ресторантьорство, 7,7% - строителство, 5,5% - производство на облекло, 5,5% - производство на изделия от каучук и пластмаси, 5,4% - производство на хранителни продукти, 4,4% - сухопътен транспорт.
 секторно разпределение според броя на предприятията: 32,6% - търговия на едро и дребно, 13,8% - хотелиерство и ресторантьорство, 12,2% - селско, горско и рибно стопанство, 6,9% - строителство, 4,7% - сухопътен транспорт.

обобщение: 
условията за правене на бизнес са над средните за страната – ниско данъчно облагане, висок коефициент на икономически активно население, сравнително добра образователна структура на населението, много добро ниво на административно обслужване и висока степен на прозрачност на органите на местното самоуправление.
икономическата активност е сравнително ниска, особено на фона на добрата бизнес среда – недостатъчно инвестиции (вкл. пчи), нисък бвп, ниски доходи.